Kamerun

Kamerun ya zi be nameyo resmi Cumhuriyetê Kameruni yew dewleta qıtay Afrikaya. Cayê xo verocê qıtay Afrika dero. Dorme ra Gabon, Nicerya, Çad, Cumhuriyetê Afrikaya Miyanêne, Cumhuriyetê Kongoyê Demokratiki û Okyanuso Atlantik estê. Paytextê Kameruni sûka Yaoundéyo. Nıfusê xo 17,795,000o. Zıwanê xoyê resmi Fransızki û İngılızkiyo. Sistemê idarey cumhuriyeto. Kameruni serra 1960ıne de xo reyna ra, xoser ilan kerd.

 Rêça nameyê 
Eke deryawanê Portekizıci reştê na dewlete, uca dı jew ro vina bi. Roy miyan dı zêdêr ganiyê deryay tede cıwiyayê. Portekizıcan zıwanê xo dı ninan rê vanê Camarões. No name zemani miyan dı na mıntıqa hemıne rê ame vaciyayış. 

 Coğrafya 
Erdê Kameruni pêro piya 475.442 km²'yo. Sinorê erdi 4.591 km'yo. 797 km'yê cı be Cumhuriyetê Afrika Miyanêne ra, 1.094 km'yê cı be Çadi ra, 523 km'yê cı be Kongo ra, 189 km'yê cı be Gineya Ekwatori ra, 298 km'yê cı Gaboni ra, 1.690 km'yê cı be Nicerya ra sinorê cı esto. Fına 402 km'yê cı be Okyanusê Atlasi ra sahilê cı esto. 

 İklım 
Kamerun dı iklımo tropikal aseno. Mewsıman ra gore zaf varıtış aseno. Fına mewsimo germ dı germiye kewna 32 derecey ser. Cayanê berzan dı iklım beno vılnerm. Hewayê koyan ra va yeno û heway keno weş. 

 Nıfus 
Kamerun dı 2005 dı 17,463,836 nefer tesbit biyo..

0-14 serre: %42.6 (camêrd 5,228,047/ceniy 5,149,228) 15-24 serre: %19.55 (camêrd 2,393,598/ceniy 2,368,557) 25-54 serre: %30.71 (camêrd 3,762,054/ceniy 3,718,266) 55-64 serre: %3.97 (camêrd 471,306/ceniy 495,462) 65 serre ser:''' %3.18 (camêrd 360,386/ceniy 413,899)

%54,4 Nıfus aukan dı cıwiyeno. Nısbi zeydiyayışê nıfusi %2,58 sewiyaya dero.

 Şari 
Kamerun dı 286 şar esto. Veroci dı %40 malbata Bantu rayo. Zewbi şarê bini Duala, Fang,  Ewondos, Kpe/Bakwiri, Basaa, Ngumba, Eton, Bulu, Makaa, Njem, Ndzimu û Luanda tede cıwiyenê 

 Zıwan 
Kamerun dı 230 ra zêdêr zıwan esto. Zıwano resmi İngılızki û Fransızkiyo. Zıwanê Kreoli zi veror yenê.  

 Din 
Dino hakim Xıristiyaniya. Nıfusê cı %69,2 Xıristiyano û %20,9 cı zi Mısılmano. 

Kategoriye:Kamerun